กระทรวงคมนาคม ร่วมกับสโมสรกีฬามีนบุรี จัดโครงการรณรงค์ขับขี่ปลอดภัยมอบหมวกนิรภัย 3,000 ใบ
กระทรวงคมนาคม ร่วมกับสโมสรกีฬามีนบุรี จัดโครงการรณรงค์ขับขี่ปลอดภัยมอบหมวกนิรภัย 3,000 ใบ นายถาวร เสนเนียม รัฐมนตรีช่วยว่าการกระทรวงคมนาคม เปิดโครงการรณรงค์ขับขี่ปลอดภัย (มอบหมวกนิรภัย) ในพื้นที่เขตมีนบุรี ที่สวนเฉลิมพระเกียรติ ร.9 เขตมีนบุรี กรุงเทพมหานคร จัดโดยกระทรวงคมนาคมร่วมกับสโมสรกีฬามีนบุรี เพื่อส่งเสริมให้ผู้ขับขี่รถจักรยานยนต์มีจิตสำนึกในการขับขี่ที่ปลอดภัย  ส่งเสริมให้นักเรียน นักศึกษาและประชาชนในพื้นที่ เข้าใจถึงประโยชน์ของการสวมหมวกนิรภัย และเป็นการลดอุบัติเหตุจากรถจักรยานยนต์ในพื้นที่ ซึ่งเปิดให้นักเรียน นักศึกษา ประชาชนในพื้นที่เขตมีนบุรีและพื้นที่ใกล้เคียงรับทราบในการจัดโครงการคร้ังน้ี โดยได้เปิดลงทะเบียนโดยระบบ QR Code มีบูธกิจกรรม อาหารเครื่องดื่มและการแสดงบนเวทีจากโรงเรียนและชุมชนในพื้นที่รัฐมนตรีช่วยว่าการกระทรวงคมนาคม กล่าวว่า การจัดงานดังกล่าว เนื่องจากเห็นความสำคัญของการสวมหมวกนิรภัย เพื่อเพิ่มความปลอดภัยบนท้องถนนและเป็นวิธีที่มีประสิทธิภาพที่สุดในการลดการเสียชีวิตและการบาดเจ็บที่ศีรษะ เนื่องจากอุบัติเหตุที่อาจเกิดขึ้นได้ตลอดเวลา ทั้งนี้ มั่นใจว่าการดำเนินการในคร้ังนี้จะช่วยทำให้ผู้ขับขี่รถจักรยานยนต์เข้าใจถึงประโยชน์ของการสวมหมวกนิรภัยและมีจิตสำนึกในการขับขี่รถจักรยานยนต์ที่ดีขึ้นจากนั้น รัฐมนตรีช่วยว่าการกระทรวงคมนาคม ได้มอบหมวกนิรภัย จำนวน 200 ใบ จากจำนวนทั้งสิ้น 3,000 ใบ ให้กับผู้เข้าร่วมงาน พร้อมได้นำกล่าวปฏิญาณตนว่า “ข้าพเจ้าขอสัญญาว่า จะปฏิบัติตามกฎจราจรและสวมหมวกนิรภัยทุกครั้ง เมื่อขับขี่และซ้อนท้ายรถจักรยานยนต์” และได้ปล่อยขบวนรถจักรยานยนต์ในโครงการรณรงค์ขับขี่ปลอดภัยสวมหมวกนิรภัยจำนวน 200 คันด้วย